《题周功甫总领石溪三亭·溪亭》
宋代·王炎

表章泉石幽，领略鸥鹭閒。
阴阴杨柳边，小筑置曲栏。
平铺箪纹绿，俯仰眼界宽。
俗尘不可污，渔艇时往还。
是心淡如水，声名落人寰。
身行霄汉上，梦绕沧波间。
我欲从公游，斫脍覆酒船。
三弄喷霜竹，月高风露寒。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。